Футзалдан Қазақстан супер кубогы 2024

Футзалдан Қазақстан супер кубогы 2024 - жаңа 2024-25 маусым басында өткен маусымның Қазақстан Чемпионы мен Қазақстан кубогының жеңімпазы атанған екі команданың арасындағы матч. Бұл матчта 2023-24 маусымының жаңа чемпионы атанған «Семей» командасы мен Қазақстан кубогының жеңімпазы алматылық «Қайрат» командасы кездесті. Матч 2024 жылдың 11 қазан күні Астана қаласында Сайран Аренада өтті.  

 Тарихы 
Өткен жылдың көктемінде «Семей» ел чемпионатының финалдық сериясында қазақстандық футзалдың ұзақ жылдар бойы көшбасшысы болып келген Алматының «Қайрат» командасын жеңіп, алғаш рет осы спорт түрі бойынша республиканың үздік командасы атанды. Ал 2023 жылдың желтоқсан айында дәл осы командалар Қазақстан Кубогының финалында қайта кездесіп, сол кезде «Қайрат» жеңіске жетті. Нәтижесінде, екі ұлттық трофей иегері қазіргі маусымның басында алғашқы титул – Қазақстан суперкубогы үшін кездесті.
Матч 3:1 есебімен Қайрат клубының  пайдасына аяқталды. Қайрат өз тарихында Суперкубокты 9-рет жеңіп алды.

Қазақстан құрамасының қақпашысы Игита жазда «Семейдің» құрамында өткен еді, біраз ойыншылар тізімінде болғанымен алаңға шықпады. Семей құрамына қосылған әлем чемпионы бразилиялық Феррао да алаңға шықпады.  Әлем чемпионатынан кейін Арнольд Кнауб алматылық команда қатарына қосылған болатын. Ол бірден алаңға шықты. Сонымен бірге Қайрат сапында жарақаттарына байланысты команданың жаңа капитаны Біржан Оразов пен Альберт Ақбалықов қатыспады. Қайрат капитаына ретінде алаңға Эдсон бастап шықты. 

Бірінші таймның ортасында «Қайраттың» қақпашысы Деннис Игита стилінде шабуылға шығып, допты жоғалтып алды. «Семей» қарсы шабуыл жасап, алыстан бос қақпаға соққы жасады, бірақ соққы дәл болмады. «Қайрат» өз кезегінде жылдам қарымта шабуылмен жауап беріп, Кайо Руис «Семей» қақпасының бағанасын тексеріп көрді.

Екінші таймда «Семей» айқын басымдыққа ие болды, бірақ оны голға айналдыра алмады. 30-минутта Деннис допты Алиссон Невестің басына дәл тастап, ол гол соқты. Кейінірек екі команда бір-бір голдан алмасты (Кайо Торрес пен Кайо Руис көзге түсті), ал соңында Невес дубль жасап, «Қайратқа» 3:1 есебімен жеңіс әкелді.

 Құрамы 
 Қайрат (Алматы)  Семей (Семей) 50px  50px №  Ойыншылар  №  Ойыншылар 1   Ерасыл Шарапиденов  2   Джайми Эвальд 2   Деннис Кавальканти  22   Игита 16   Нарун Серіков  3   Ералы Ашимов 3   Арнольд Кнауб  5   Ақжол Дәрібай 6   Эдсон Гомес (К)  7   Андерсон Алвес – Дедезиньо 7   Жахангир Рашит  8   Луиджи Лонго Дуарте Баптиста 8   Дамир Каирбай  9   Рафаэль Да Роса - Катата 10   Денер Родриго Да Силва  10   Шыңғыс Есенаманов (К) 11   Жулио Занотто  11   Карлос Вагнер Гуларте Фильо – Феррао 12   Дәурен Тұрсағұлов 12   Рауан Атантаев 19   Кайо Лаврати Руиз  19   Ринат Турегазин 21   Лукас Отанья Родригес  20   Габриэль Кандидо Дос Сантос 23   Алишер Сарсенбаев  23   Родриго Барбоса До Прадо 44   Данил Карпюк  24   Максим Волынюк 88   Реживандерсон Салгэйро Родригес  30   Раимбек Жума 99   Алиссон Невес де Лима  77   Ержан Кәрменов   79   Нұрсұлтан Танатұлы   88   Кайо Торрес Бапкер:  Марлон Веласко  Бапкер:  Дави Перейра Де Мендонса

 Дереккөздер 

Санат:Футзалдан Қазақстан чемпионаты
Санат:2024 жылғы мини-футбол